Lejligheden ligger i et roligt og meget trygt kvarter, hvor metroen ligger lige ude foran hoveddøren og som nemt bringer dig til og fra centrum meget hurtigt. Der er desuden gode indkøbsmuligheder i nærheden samt et par gode restauranter.
Med de to soveværelser og de to badeværelser fungerer lejligheden perfekt for vennepar eller hvis man som os, rejser med en voksen datter. Lejligheden er meget ren og i rigtig pæn og velholdt.
Den store skyggefulde og ugeneret terrasse var den, vi opholdte os mest på. Den er perfekt om formiddagen til morgenmaden og til at hygge sig på om aftenen, når benene er trætte efter en lang dag i Roms centrum.
Sveva er utrolig hjælpsom med alt og bestilte bl.a. en door-to-door service til os, som både hentede os og bragte os til lufthavnen til en yderst fornuftig pris.
Vi giver Sveva og hendes lejlighed de bedste anbefalinger.